Laulatati Tallinnas kodus pastor F. Stockholmi poolt 29.11.1924 Dagmar  Lukretia Pertelson-iga Tallinnast. Dagmar Lukretia sündis 30.04.1898 kell pool 6 hommikul Tallinnas, isa Johann Friedrich Pertelson, ema Pauline Christine, sünd. Puhm. Ristiti kodus pastor Grohmanni poolt 14.05.1898, vaderid: tüdruk Emilie Puhm, tüdruk Olga Pertelson, kapteni abi Aleksander Sutrop. Leeritati Jaani kirikus 17.05.1915. Saadeti Kirovi oblastisse Molotovski rajooni asumisele kui Valdemar Simsivarti abikaasa. Põgenes asumiselt 1947 ja tuli tagasi Eestisse. Arreteeriti 1950 ja saadeti asumisele  Uržumi linna. Vabanes 29.03.1957. Asumisele saatmisest on avaldatud mälestustelugu Kanada eestlaste lehes "Eesti Elu", loo autoriks on Anna Mirjam Kaber, ärimees Joakim Puhki tütar. Temaga samas vagunis sõitsid Venemaa poole teiste hulgas ka Dagmar Simsivart koos poegadega, Alice Taimsalu koos tütre Urvega jne. Dagmar suri 75-aastaselt juulis 1973 ja maeti 05.07.1973 Tallinna Metsakalmistule.